kardosdrur/scandi-wiki huggingface dataset:
Peter Jochims

Peter Jochims (februar 1762 i Sønderditmarsken – 18. marts 1844) var en dansk havebruger.

Han var søn af provst Jacob Jochims. Efter at have studeret juridiske og filosofiske videnskaber blev Jochims landkommissær, dr.phil., handels- og fabrikintendant i Slesvig og Holsten, 1825 justitsråd, 1830 etatsråd; han døde ugift 18. marts 1844. Jochims, der var en anset havebruger og havde anlagt en udmærket planteskole ved Slesvig by, udgav 1835 anonymt en pjece, Forstwissenschaftliche Aphorismen, hvori han tager ordet for at sælge Hertugdømmernes statsskove, rydde de større skovstrækninger og dyrke træer enkeltvis eller i småholme på den jord, som agerbruget levnede.

Kilder 

 
 Alberti, Schlesw.-Holst.-Lauenb. Schriftsteller-Lex.

Etatsråder fra Danmark
Danskere i 1700-tallet
Danskere i 1800-tallet
Personer fra Holsten
Tysksprogede forfattere
Murjek

Murjek () er en landsby i Jokkmokks kommune i det nordligste Sverige. Landsbyen ligger centralt i Norrbottens län og er Jokkmokks kommunes eneste stationsby ved Malmbanan. Fra Murjek findes busforbindelse til både Jokkmokk og Kvikkjokk.

I landsbyens tidligere lærerseminarium driver Murjeks hembygdsforening en såkaldt hembygdsgård med servering og vandrerhjem, hvor der også findes campingplads samt hytter til leje. Hembygdsgården har et mindre bibliotek samt et skolemuseum.

Landsbyen består også af Murjeks kirke samt Murjek station.

Murjek havde 460 indbyggere i 1960, et tal der siden er faldet til 51 i 2010.

Kildehenvisninger 

Byer i Jokkmokks kommun
Nomineringer til Nordisk råds litteraturpris fra Færøerne

Nomineringer til Nordisk råds litteraturpris fra Færøerne foretages hvert år eller næsten hvert år af Rithøvundafelag Føroya (Færøernes Forfatterforening), som har stået for nomineringerne fra Færøerne siden 1986. Indtil videre har to færinger fået tildelt prisen: William Heinesen fik prisen i 1965, han skrev på dansk og blev indstillet af Danmark. Den anden færing som har vundet prisen er Rói Patursson, som fik tildelt prisen i 1986 for digtsamlingen Líkasum (Ligesom). Det er kun sket tog gange, at en kvinde er blevet indstillet fra Færøerne til Nordisk Råds Litteraturpris, det skete i 2001 da Oddvør Johansen blev indstillet for romanen Í morgin er aftur ein dagur (I morgen er atter en dag) og i 2015, da Sólrún Michelsen blev indstillet for romanen Hinumegin er mars (På den anden side er mars).  Tóroddur Poulsen har været indstillet seks gange: 1996, 2002, 2005, 2009, 2011 og 2014. Jóanes Nielsen har været indstillet fem gange: 1988, 1994, 1999, 2004 og 2013. Carl Jóhan Jensen har været indstillet fem gange: 1991, 1998, 2007, 2008 og 2016, Gunnar Hoydal tre gange 1989, 1993 og 2010, Jens Pauli Heinesen to gange: 1987 og 1995 og Hanus Kamban to gange: 2003 og 2012.

Nomineringer

Referencer 

Nordisk Råds Litteraturpris
Færøsk litteratur
Skansen

Skansen kan være flere ting:

 Skansen (Stockholm) - et frilandsmuseum og zoologisk have på Djurgården i Stockholm, Sverige
 Skansen (Aarhus) - en bygning i Aarhus
 Skansen (Tromsø) - middelalderligt voldanlæg i Tromsø
 Skansin (Tórshavn) - en historisk fæstning i Thorshavn
 Broager Sparekasse Skansen - en idrætshal i Sønderborg
 Skansen er det nye navn for Nørresundby Idrætscenter

Se også 
 Skanse (forsvarsanlæg): et til forsvarsanlæg
 Skanse (skibsdæk): agterste del af skibets øverste dæk
Rørsangere

 
Acrocephalidae er en familie af fugle, der tilhører gruppen af sangere. De omkring 53 arter er udbredt i Eurasien og Afrika samt på øer i det Indiske Ocean og Stillehavet.

Slægter 
Familien Acrocephalidae opdeles i fem slægter:
 Nesillas (4 arter, fx madagaskarsanger)
 Acrocephalus (37 arter, fx rørsanger)
 Iduna (7 arter, fx afrikansk gulbug)
 Calamonastides (1 art, tyndnæbbet gulbug)
 Hippolais (4 arter, fx gulbug)

Kilder og henvisninger 
 Gill, F & D Donsker (Eds). 2015. IOC World Bird List (v 5.1). .
 Danske navne på alverdens FUGLE Arkiveret version fra juli 2013.

Eksterne henvisninger
Kenny Harrison

Kenny Harrison (født 13. januar 1965 i Milwaukee, Wisconsin) er en tidligere amerikansk atletikudøver som konkurrerede i trespring.

Han blev verdensmester i 1991, men gik glip af OL 1992 i Barcelona på grund af skader. Han kom imidlertid tilbage og vandt guld ved OL 1996 i Atlanta, med en personlig rekord på 18,09.

Eksterne henvisninger 
 

Olympiske mestre fra USA
Medaljevindere fra USA ved sommer-OL 1996
Trespringere fra USA
Shannon

Shannon kan henvise til:

Geografiske lokaliteter

Steder i Irland 

 Shannon (flod), den længste flod i Irland
 Shannon, Irland, en by i Irland
 Shannon Airport, en lufthavn ved byen Shannon

Steder i USA 
 Shannon, Alabama
 Shannon, Georgia
 Shannon, Illinois
 Shannon, Kentucky
 Shannon, Mississippi
 Shannon, Texas
 Shannon County, Missouri
 Shannon County, South Dakota
 Shannon Hills, Arkansas

Canada 
 Shannon, New Brunswick
 Shannon, Quebec
 Shannon Falls, et vandfald i British Columbia
 Shannon Park, Nova Scotia

Andre lokaliteter 
 Shannon, New Zealand, et område i New Zealand
 Shannon (ø), en ø ud for Grønland

Andet 
 Shannon (navn)
 Shannon index, et index for biodiversitet
Acrocephalus

Acrocephalus er en slægt af fugle i gruppen af sangere, der er udbredt i Eurasien og Afrika samt på øer i det Indiske Ocean og Stillehavet. 

I forhold til andre sangere er arterne i denne slægt temmelig store. Den største danske art er den 19 cm store Drosselrørsanger, der er en sjælden ynglefugl.

Arter 
Et udsnit af de 37 arter i slægten Acrocephalus:
 Sivsanger, Acrocephalus schoenobaenus
 Kærsanger, Acrocephalus palustris 	
 Rørsanger, Acrocephalus scirpaceus
 Drosselrørsanger, Acrocephalus arundinaceus
 Vandsanger, Acrocephalus paludicola
 Lille rørsanger, Acrocephalus agricola
 Buskrørsanger, Acrocephalus dumetorum

De fire førstnævnte er mere eller mindre almindelige ynglefugle i Danmark.

Kilder og eksterne henvisninger 
 Danske navne på alverdens FUGLE Arkiveret version fra juli 2013.
 Gill, F & D Donsker (Eds). 2015. IOC World Bird List (v 5.1). .

Rørsangere
Hippolais

Hippolais er en slægt af fugle i gruppen sangere, der er udbredt i Eurasien og det nordvestlige Afrika.

I Danmark forekommer gulbug som en ret almindelig ynglefugl.

Arter 
Slægten Hippolais omfatter ifølge Gill & Donsker (2013) fire arter:
 Orientgulbug, Hippolais languida
 Olivensanger, Hippolais olivetorum
 Spottesanger, Hippolais polyglotta
 Gulbug, Hippolais icterina

Noter

Kilder og eksterne henvisninger 
 Danske navne på alverdens FUGLE Arkiveret version fra juli 2013.

Rørsangere
Ajstrup (Mariagerfjord Kommune)

Ajstrup er en lille landsby med ca. 70 indbyggere. Den er beliggende fem km syd for Hadsund i Falslev-Vindblæs Sogn, Mariagerfjord Kommune på sydsiden af Mariager Fjord ud til Ajstrup Bugt. Ajstrup er en af de ældste byer i området og har været beboet siden stenalderen.

I Ajstrup finder du Ajstrup vandværk, en guldsmed med galleri og designværksted samt en skovpavillon med plads til 70 gæster.

Landsbyen ligger tæt ved Ajstrup Krat, Havkær Skov og sommerhusområdet Dalsminde.

Fra Ajstrup er der 25 km til Randers.

Noter

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83; Bygd 1983; 
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688; København 1928 (genoptryk ved Landbohistorisk Selskab, København 1975); 
 J.P. Trap: Statistisk-topographisk Beskrivelse af Kongeriget Danmark, Andet Bind; Kjøbenhavn 1859

Eksterne henvisninger 
 Ajstrups hjemmeside

Landsbyer i Mariagerfjord Kommune
The Voice USA

The Voice USA er en amerikansk reality-sangkonkurrence der er baseret på konceptet The Voice of Holland. Vinderen af konkurrencen modtager en pladekontrakt med Universal Music. Første sæson havde premiere den 26. april 2011 på NBC.

Sæsonoverblik 
 Team Adam
 Team Christina
 Team CeeLo
 Team Blake
 Team Usher
 Team Shakira
 Team Pharrell
 Team Gwen
 Team Alicia
 Team Miley
 Team Jennifer
 Team Kelly
 Team John
 Team Nick
 Team Ariana
 Team Camilla
 Team Niall
 Team Chance

Eksterne henvisninger 
 
 

Realityshows fra USA
Tv-programmer fra NBC
Dylewko

Dylewko (tysk Elisenhof) er en landsby i det nordøstlige Polen. Byen ligger i voivodskabet Ermland-Masurien. Før 1945 var området en del af Østpreussen med navnet Elisenhof. Efter krigen blev de tilbageværende tyske borgere forvist, da området som et resultat af Potsdam-konferencen blev overført til Polen.

Byer i Polen
Kim Leine

Kim Leine Rasmussen (født 28. august 1961 i Bø i Telemark) er en dansk-norsk romanforfatter.

Barndomsårene tilbragte han i den norske bygd Seljord, hvor familien var præget af deres tro som Jehovas Vidner. 1978 flyttede han til Danmark, hvor han i fem år boede hos sin far. Derefter blev han uddannet sygeplejerske på Bispebjerg Sygeplejerskole i 1987.  1989 flyttede han med sin hustru til Grønland, hvor de boede 3 år i Nuuk og senere i Østgrønland og på Langeland. År 2000 blev han skilt og i 2004 vendte han tilbage til Danmark. Efter siden 12-årsalderen at have læst og skrevet kontinuerligt, debuterede han i en alder af 46 år med romanen Kalak. 
Han har to børn fra det første ægteskab i 1980'erne og to fra sit nuværende ægteskab.
Hans bøger er oversat til tyve sprog og har vundet flere anerkendte priser.

Bibliografi 
 2007 Kalak er en personlig beretning om et liv i misbrug på flere planer. (Gyldendal)
 2008 Valdemarsdag er historien om en mand, som har store problemer med at forholde sig til sine medmennesker. (Gyldendal)
 2009 Tunu er en hverdagshistorie fra en østgrønlandsk bygd. (Gyldendal)
 2012 Profeterne i Evighedsfjorden følger i slutningen af 1700 tallet den norsk fødte Morten Petersen  i Vestgrønland, hvor han er udstationeret som missionærpræst under den danske konge. (Gyldendal)
 2015 Afgrunden foregår i 1918 under Borgerkrigen i Finland. Romanen følger de danske tvillingebrødre Ib og Kaj fra de rejser til Finland for at kæmpe mod fjenderne og tyve år frem. (Gyldendal)
 2016 De søvnløse Året er 2025, og der er krig i Europa. Handlingen foregår i løbet af et sommerdøgn på et sygehus i den lille bygd Tasiilaq i Østgrønland. (Gyldendal)
 2018 Rød Mand/Sort Mand er en historie om det ulykkelige møde mellem den grønlandske og danske kultur  (Gyldendal)
 2021 "Efter Åndemaneren" er tredje del af Kim Leines Grønlands-trilogi (sammen med Profeterne i Evighedsfjorden og Rød Mand/Sort Mand.
 2022 Karolines kærlighed (Gyldendal)

 Kim Leine har også udgivet  tre børnebøger: Drengen der drog nordpå med sin far for at finde julemanden (2015), Skovpigen Skærv (2016) og Pigen der kunne tale med hunde (2017

Litteraturpriser 
 2007 - Bodil og Jørgen Munch-Christensens debutantpris
 2012 - Weekendavisens Litteraturpris, De Gyldne Laurbær, Jytte Borberg Prisen, Politikens Litteraturpris 
 2013 - DR Romanprisen, Nordisk Råds Litteraturpris
 2018 - Kronprinsparrets Kulturpris

Referencer

Eksterne henvisninger 
 
 Kim Leine på Litteratursiden.dk
 Kim Leine på forfatterweb.dk
 Hjemmeside

Romanforfattere fra Danmark
Romanforfattere fra Norge
Modtagere af Boghandlernes gyldne Laurbær
Dansksprogede forfattere fra Danmark
Personer fra Telemark
Modtagere af Nordisk Råds Litteraturpris
Danskere nomineret til Nordisk Råds Litteraturpris
Modtagere af DR Romanprisen
Personer i Kraks Blå Bog
Modtagere af Søren Gyldendal-prisen
Marianne Bremnes

Marianne Bremnes (født 1. august 1964 i Bærum) er en norsk musiklærer og politiker.

Siden 2011 har hun været borgmester i Harstad for Arbeiderpartiet.

Kildehenvisninger 

Borgmestre fra Norge
Politikere fra Arbeiderpartiet
Katsushika

er et bydistrikt i Tokyo i Japan.

Det er et af de 23 specielle bydistrikter, der tilsammen udgør Tokyos historiske bykerne. Distriktet ligger i den nordøstlige del af Tokyo og har  indbyggere. På engelsk kalder distriktet sig selv for Katsushika City.

Pr. 1. juni 2012 havde distriktet et befolkningstal på 448.243, fordelt på 217.339 husstande og med en befolkningstæthed på 12.865,76 indbyggere per km². Arealet var på 34,84 km².

Geografi 
Katsushika ligger i den nordøstlige del af Tokyo Metropolis. Bydistriktet ligger på en flodaflejring og under havets overflade.

Rådhuset (Katsushika city hall) ligger i Tateishi.

Grænser 
Katsushika grænser op til tre bydistrikter i Tokyo: Adachi, Edogawa og Sumida. I Chiba-præfekturet grænser det op til Matsudo, Misato og Yashio i nordøst.

Floder 
Betydelige floder i Katsushika inkluderer Edogawa-floden, Arakawa-floden og Ayasegawa-floden.
Nakagawa og Shin-nakagawa flyder gennem distriktet.

Lokale steder 
Aoto
Higashi Horikiri
Higashi Kanamachi
Higashi Mizumoto
Higashi Shin-koiwa
Higashi Tateishi
Higashi Yotsugi
Horikiri
Hosoda
Kamakura
Kameari
Kanamachi
Kosuge
Minami Mizumoto
Mizumoto
Mizumoto Koen
Niijuku
Nishi Kameari
Nishi Mizumoto
Nishi Shin-koiwa
Ohanajaya
Okudo
Shibamata
Shinkoiwa
Shiratori
Takaramachi
Takasago
Tateishi
Yotsugi

Historie 
Katsushika-distriktet var oprindeligt en division af Musashi-provinsen. Da provinsen blev delt og reformeret blev den lagt ind under Kita Katsushika-distriktet i Saitama-præfekturet, Higashi Katsushika-distriktet i Chiba-præfekturet og resterende del i Tokyo-præfekturet. Minami Katsushika-distriktet svarer i dag til Katsushika bydistrikt plus Edogawa, Koutou og Sumida bydistrikter.

1. oktober 1932 blev det tidligere Minami Katsushika distrikt i datidens Tokyo præfektur og dets syv byer og landsbyer sammenlagt og blev til en del af den tidligere Tokyo By.

Bydistriktet Katsushika blev etableret 15. marts 1947.

I Katsushika findes Narihira Santosen Temple, "Bound Jizō" af Ōoka Echizen og Shibamata Taishakuten.

Regeringsførelse 

Tokyo Detention House, en fængselsfacilitet, findes i distriktet. Det huser i Tokyo Detention House en af Japans syv henrettelsesfaciliteter.

Uddannelse 
Tokyo Seiei College

Kilder

Eksterne henvisninger 

 Katsushika official website 
"Bound Jizō" 

Bydistrikter i Tokyo
Tisted

Tisted er en lille landsby med ca. 60 indbyggere, den er beliggende i den nordlige del af Mariagerfjord Kommune i Region Nordjylland. Tisted har en lille boldklub, forsamlingshus og et landsbyråd. Tisted havde tidligere egen skole, men blev lukket ved Kommunalreformen (1970).

Tisted er beliggende 3 km øst for Astrup, 5 km syd for Terndrup og 10 kilometer nord for Hadsund.

Noter

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83; Bygd 1983; 
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688; København 1928 (genoptryk ved Landbohistorisk Selskab, København 1975); 
 J.P. Trap: Statistisk-topographisk Beskrivelse af Kongeriget Danmark, Andet Bind; Kjøbenhavn 1859

Landsbyer i Mariagerfjord Kommune
Robert 2. af Frankrig

Robert 2., kaldet Robert den Fromme (), (27. marts 972–20. juli 1031) var konge af Frankrig fra 996 til 1031. Han var medlem af Huset Capet, født i Orléans som søn af kong Hugo Capet (938-996) og Adelheid af Akvitanien (952-1004).

Regering 
Robert blev kronet som medkonge for sin far Hugo Capet i 987. Robert var Frankrigs konge fra 996 til sin død i 1031.

Robert støttede forløberen for Den gregorianske reformbevægelse, der udgik fra Abbediet Cluny. Han erobrede hertugdømmet Burgund i 1015.

Familie 
Robert var gift tre gange. Paven opløste hans andet ægteskab, der var med kusinen Bertha af Burgund (952-1035). 

De meste kendte af hans sønner var: 
 Hugo Magnus (1007 – 17. september 1025), der blev faderens medkonge i 1017.  
 Henrik 1. af Frankrig, konge 1031–1060.
 Robert 1. af Burgund (1011 – 21. marts 1076), der var hertug af Burgund i 1032-1076.

Se også 
 Frankrigs historie

Eksterne henvisninger 

Konger af Frankrig
Hertuger af Burgund
Huset Capet
Personer fra Orléans
Nordic Aviation Capital

Nordic Aviation Capital (NAC) er et dansk firma der beskæftiger sig med køb, leasing og salg af primært turbopropfly. NAC ejer verdens største flåde af mindre regionalfly. Selskabet har siden januar 2020 haft hovedkontor i irske Limerick.

Historie 
Selskabet blev grundlagt i 1990 af Martin Møller Nielsen, og havde sit første hovedsæde i Skive. Den første store handel fandt sted i 1993, da NAC købte 30 stk. Cessna Caravan II fly, som derefter blev lejet ud eller solgt videre. I 2000 begyndte selskabet af fokusere på turboprop-fly med en kapacitet på mere end 30 sæder, og året efter blev det første ATR 42 indkøbt.

I 2004 flyttede Nordic Aviation Capital hovedsædet til Billund Lufthavn, samtidig med at et kontor i Shannon Airport ved Shannon blev åbnet. Flyflåden kom i 2008 for første gang over 100 stk., da man i samarbejde med Kirk Kapital købte 39 ATR 72, som efterfølgende blev leaset ud til American Eagle. Flyflåden nåede i 2010 over 150 enheder.

Jet Time blev i 2010 første flyselskab hvor NAC blev en del af ejerkredsen, efter at Martin Møller havde overtaget Ivan Nadelmanns aktier i selskabet. Det var i øvrigt NAC der leverede Jet Times første fire fly.

NAC købte i 2011 ti eksemplarer af den nye ATR 72-600. Året efter nåede det samlede antal af fly op over 200 stk., da man indkøbte 12 Bombardier CRJ1000 NextGen, som skulle benyttes af Garuda Indonesia. Ved Paris Air Show 2013 meddelte flyproducenten ATR og Nordic Aviation Capital, at NAC havde afgivet en ordre på 90 fly til en samlet værdi af 2,1 milliarder US-dollar.

I august 2015 købte den svenske kapitalfond EQT Partners lidt mere end halvdelen af aktierne i NAC, hvilket sikrede grundlægger Martin Møller et beløb på cirka 11 milliarder kroner. Møller fortsatte som bestyrelsesformand i selskabet.

Flyflåde 
Nordic Aviation Capital havde i august 2018 følgende flyflåde:

 140 stk. ATR 72
 87 stk. Dash 8 100/200/300/400
 28 stk. ATR 42
 19 stk. Bombardier CRJ 900/1000
 7 stk. A220-300
 104 stk. Embraer E190/195
 26 stk. Embraer E170/175

Referencer

Eksterne henvisninger 
 Nordic Aviation Capitals officielle hjemmeside 

Danske virksomheder etableret i 1990
Virksomheder i Billund
Luftfart i Danmark
Handelsvirksomheder i Danmark
Leasingvirksomheder
EQT Partners
Dunvegan Castle

Dunvegan Castle er et slot omkring 25 km nord for Dunvegan på Isle of Skye. Det er hovedsædet for den skotske klanleder MacLead fra Macleadklanen. Dunvegan Castle er det ældste slot i Skotland, der har været beboet uafbrudt. Det har været klanledernes bastion i 800 år.

Slottet rummer i dag et museum med en række oliemaleri af familiemedlemmer samt flere af klanens skatte. En af de vigtigste genstande er et banner, der ifølge legenden hjælper MacLeadklanen med at vinde slag.

Historie 

I det 13. århundrede blev der bygget en ringmur om bakken, hvor slottet ligger nu for at beskytte boligbyggeriet bagved. Der blev også lavet et brystværn.

I det 14. århundrede blev der bygget en borg inden for ringmuren omkring år 1350. Omkring år 1500 blev "Fetårnet" bygget af den 8. klanleder Alasdair Crotach MacLeod. Det står alene og var formentligt til gæster. Etagerne blev forbundet med en smal vindeltrappe og tårnet.

I 1623 under renæssancen erstattede den 15. klanleder Ruairidh Mor festhallen med et hovedhus. Hans barnebarn Iain Breac tilføjede sydfløjen 1684-1690. Nu blev det gamle tårn erstattet af beboelse i mere komfortable bygninger, som det var tilfældet mange steder på denne tid.

Referencer 

Hebriderne
Fæstningsanlæg i Skotland
Slotte i Skotland
Joachim Frederik af Slesvig-Holsten-Sønderborg-Plön

Joachim Frederik, hertug af Slesvig-Holsten-Sønderborg(-Nordborg)-Plön (9. maj 1668 i Magdeburg – 25. januar 1722 på Plön Slot) var en af de mange afdelte sønderborgske hertuger.

Han var søn af hertug August af Slesvig-Holsten-Sønderborg-Nordborg og Elisabeth Charlotte af Anhalt-Harzgerode og fødtes i Magdeburg, hvor hans fader var guvernør. Han uddannedes i de militære videnskaber og tjente alt 1688 som generalmajor under prins Vilhelm af Oranien. Efter faderens død 1699 arvede han Nordborg med gårdene på Als, medens den yngre broder Christian Carl fik Søbygård på Ærø. Da denne imidlertid indgik et ustandsmæssigt ægteskab, formåede Joachim Frederik ham til ved forlig af 24. november 1702 at give afkald på sin arv, så længe hans (Joachim Frederiks) mandlige linje var til. Ved hovedlinjens afgang 1706 arvede han endvidere Plön, hvor han fra nu af residerede. Han var en ødsel fyrste, der efterlod stor gæld, skønt han utilbørlig havde forøget sine undersåtters skattebyrde. Død 25. januar 1722 uden sønner.

Han var to gange gift: 1. gang med Magdalene Juliane af Pfalz-Birkenfeld (1686-1720), datter af pfalzgrev Johan Karl af Pfalz-Birkenfeld-Gelnhausen (1686-1720), 2. gang med Juliane Louise af Østfrisland (1698-1740), datter af fyrst Christian Eberhard af Østfrisland (1665-1708).

Kilder 

 
 P. Hanssen, Nachricht v. d. Plönischen Landen, 1759.

Eksterne links 
 Hans den Yngres efterkommere

Generaler fra Nederlandene
Hertuger af Slesvig-Holsten-Sønderborg-Nordborg
Hertuger af Slesvig-Holsten-Sønderborg-Plön
Sønderborgske fyrstelige
Danskere i 1600-tallet
Tyskere i 1600-tallet
Danskere i 1700-tallet
Tyskere i 1700-tallet
Personer fra Magdeburg
Vordingborg Fri Fagskole

Vordingborg Fri Fagskole blev i 1904 etableret af Dagmar Grymer som den private Vordingborg Husmoderskole i en villa på Skovvej i Vordingborg, men flyttede i de nye bygninger på Violvej i 1907 og har siden da gennemgået flere tilbygninger og navneændringer.

Skolen er i dag en højskole med fokus på husholdning og håndarbejde.

Dagmar Grymer 
Johanne Fransiska Dagmar Nielsen Grymer (født 3. maj 1867 på Femø, død 1. februar 1959 i Vordingborg) kom fra beskedne kår, som datter af bonden Niels Frantsen og Else Marie Pedersen Grymer på Femø. Hun var den næstyngste i en søskendeflok på seks.

I 1904 grundlagde Grymer sin husmoderskole i sin villa på Skovvej i Vordingborg, og i 1907 blev skolen på Violvej opført for hendes egne penge. Hun var en del af det af indenrigsministeriet nedsatte Husholdningsudvalg i 1917.

I 1959 efter kort tids sygdom døde Grymer og er begravet på Vordingborg gl. Kirkegård.

Referencer

Kildehenvisninger 

 Talerøret for Femø, Nr. 1 - 2009, "Håndplukket fra Dagmar Grymers erindringer"

Folkehøjskoler i Danmark
Skolen
Skolen
Lews Castle

Lews Castle (skotsk gælisk: Caisteal Leòdhais) er et slot fra victoriatiden i det vestlige Stornoway på Lewis i de Ydre Hebrider. Det blev bygget i 1847-1857 som sommerslot for sir James Matheson, som havde købt hele øen et par år tidligere for penge, han havde tjent ved opiumshandel i Kina. Det blev tegnet af arkitekt Charles Wilson.

I 1918 købte lord Leverhulme hele ejendommen af Mathesonfamilien. Han forærede det til befolkningen i Stornoway sogn i 1923.

Under 2. verdenskrig blev det brugt af 700 Naval Air Squadron, som betjente seks Supermarine Walrus i området.

I 1950'erne blev slottet brugt af studerende på Lews Castle College.

I dag ejer kommunalbestyrelsen, Comhairle nan Eilean Siar, egendommen, der er beskyttet af den britiske fredningslov. D. 22. november modtog Heritage Lottery Fund slottet £4.6 millioner til et museum og kulturcenter.

Referencer

Eksterne henvisninger 

 Overblik of Lews Castle
 Historie  fra Stornoway Historical Society

Slotte i Skotland
Hebriderne
Boldklubben Hellas

Boldklubben Hellas, (eller Hellas Boldklub og Hellas BK) er en fodboldklub der holder til i Valby på Engdraget og har hjemmebane i Hellas park. Herrerne spiller i serie 1 Klubben blev stiftet i 1926, men med navnet Hellas Idræts Klub.

Eksterne henvisninger 
Boldklubben Hellas officielle hjemmeside

Etableret i 1926
Fodboldklubber under DBU København
Valby